Bella Vista (Belize)

Bella Vista is en Gemeen in’n Distrikt Toledo von dat Land Belize.

 Geografie 

De Oort liggt an’n Swasey Branch.

De Naveröörd sünd Cowpen un San Juan in’n Noorden, Independence in’n Noordoosten, Mango Walk in’n Süden, Bladen in’n Süüdwesten, Trio, Swasey un San Isidro in’n Westen un San Pablo in’n Noordwesten.

 Historie 

Bella Vista is en jungen Oort, de in de Johren 1990 grünnt worrn is. Dor leevt vör allen Towannerers ut Süden von Belize un ut annere middelamerikaansche Staten, de Arbeid op de Plantaaschen un Shrimp-Farmen in dat Rebeed üm de Öörd Bella Vista, Independence un Mango Creek rüm funnen hebbt. Bella Vista Village gets water system, The Guardian an’n 12. Mai 2011

Bi’n Hurrikan Iris in’n Oktober 2001 hett en groten Deel von de Hüüs in Bella Vista swore Schadens afkregen.

 Inwahnertall 

 Weertschop un Infrastruktur 

De Minschen in Bella Vista sünd vör allen Plantaaschenarbeiders in de Bananenplantaaschen ümto (Banana Growers Association).

De Oort hett 2001 fleten Water kregen. Dat Watersystem is dör dat gaue Wassdom von’n Oort aver al 2011 veel to swack ween. 2011 hett dat blots noch utreckt, üm 30 % von de Inwahners to versorgen. Dorüm is 2011 en neet Watersystem boot worrn.

 Verkehr 

De Oort liggt an’n Southern Highway, de in’n Noordoosten na Dangriga löppt un in’n Süden na Punta Gorda.

De nächste Flegerplatz is de Independence Airport in Independence.

 Footnoten 

Kategorie:Gemeen
Kategorie:Distrikt Toledo